Līgums Nr.2018/2.3.27.2/130

Elektroenerģijas piegāde Rucavas novada pašvaldības vajadzībām

Rucavas novada domē 2018.gada 12.aprīlī

 Rucavas novada dome, reģistrācijas Nr. 90000059230, tās priekšsēdētāja Jāņa Veita personā, kurš rīkojas uz likuma „Par pašvaldībām” un Rucavas novada pašvaldības Nolikuma pamata, turpmāk tekstā saukts Pircējs, no vienas puses, un Geton Energy SIA, reģ.Nr.40103642991, tās Pārdošanas vadītāja Kristapa Muzikanta personā, kurš rīkojas saskaņā ar pilnvarojumu (valdes locekļa Vidmantas Salietis 2018.gada 27.martā izdota pilnvara), turpmāk tekstā saukts Pārdevējs, no otras puses (Pircējs un Pārdevējs, kopā un atsevišķi tekstā saukti Puses/Puse), pamatojoties uz atklāta konkursa „Elektroenerģijas piegāde Rucavas novada pašvaldības vajadzībām” (Iepirkuma identifikācijas Nr. RND/2018/01) rezultātiem, noslēdz šo līgumu (turpmāk – Līgums) par sekojošo:

1.Līguma priekšmets

1.1. **Pārdevējs** pārdod un **Pircējs** pērk elektroenerģiju **Pircēja** objektiem, atbilstoši iepirkuma Nolikumā noteiktajām prasībām, šim Līgumam un **Pārdevēja** tehniskajam un finanšu piedāvājumam (Līguma 1.,2.pielikums).

1.2. **Pircēja** elektroenerģiju patērējošo objektu saraksts ir norādīts Tehniskajā piedāvājumā (Līguma 1.pielikums).

1.3.Elektroenerģijas tirdzniecība ietver balansēšanas pakalpojumu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību. Elektroenerģijas tirdzniecība neietver elektroenerģijas pārvadi un sadali.

2. Līguma termiņš un tā izpildes kārtība

2.1. Līguma darbības termiņš ir 36 (trīsdesmit seši) mēneši, t.i., **Pārdevējs** pārdod elektroenerģiju **Pircējam** saskaņā ar Līgumu, laikā no 2018.gada 01. maija līdz 2021.gada 30.aprīlim, ievērojot Līguma 2.2. punkta noteikumu.

2.2. Elektroenerģija **Pircējam** tiek pārdota, ja spēkā ir elektroenerģijas sadales sistēmas pakalpojumu (turpmāk – Sistēmas pakalpojumi) līgums starp **Pircēju** un elektroenerģijas sistēmas operatoru, kura tīklam ir pieslēgtas **Pircēja** elektroietaises (turpmāk - Sistēmas operators).

2.3.**Pircējs** deleģē **Pārdevēju** **Pircēja** vārdā norēķināties ar Sistēmas operatoru par tā sniegtajiem Sistēmas pakalpojumiem **Pircējam**.

2.4.Pircējs pilnvaro Pārdevēju informēt Sistēmas operatoru par Līgumā noteikto elektroenerģijas cenu deleģējumu, kā arī saņemt no Sistēmas operatora informāciju par Sistēmas pakalpojumu līgumā noteiktajām maksām Sistēmas pakalpojumiem un palīgpakalpojumiem, kā arī par obligātā iepirkuma komponentēm.

 2.5. **Pircējs** deleģē un pilnvaro **Pārdevēju** informēt Sistēmas operatoru par elektroenerģijas tirgotāju maiņu saskaņā ar Latvijas Republikas normatīvajos aktos noteikto kārtību.

2.6. Pircējs deleģē un pilnvaro Pārdevēju pieprasīt un saņemt visu nepieciešamo informāciju par Pircēja aktīvajiem pieslēguma punktiem saskaņā ar Pircēja līgumiem ar Sistēmas operatoru. Aktīvo pieslēgumu punktu izmaiņas šajos līgumos ir saistošas arī Pārdevējam.

2.7.Pārdevējam ir pienākums izmantot 2.4. un 2.6.punktā minēto informāciju tikai un vienīgi rēķinu sagatavošanas un piestādīšanas vajadzībām.

 3. Elektroenerģijas cena un norēķinu kārtība

3.1.Cena, par kādu Pārdevējs pārdod un Pircējs pērk elektroenerģiju, atbilstoši Pārdevēja iepirkumā iesniegtajam finanšu piedāvājumam (Līguma 2.pielikums) ir šāda:

3.1.1. dienas zonā (T9) (darba dienās no plkst.07:00 līdz plkst.23:00) – 0,04479 EUR/kWh;

3.1.2. nakts un nedēļas nogale (T9) (darba dienās no plkst.23:00 līdz plkst.07:00 un sestdienās un svētdienās visu diennakti) – 0,03172 EUR/kWh;

3.1.3. viena laika zona (T1,T4,T6) (visu diennakti visas dienas) – 0,03856 EUR/kWh.

3.2. Līguma 3.1.punktā norādītajās cenās iekļauti visi nodokļi un maksas, izņemot pievienotās vērtības nodoklis, kas tiek maksāts saskaņā ar Latvijas Republikas normatīvajiem aktiem.

3.3. Elektroenerģijas cena ietver izmaksas par balansēšanas pakalpojumu. Elektroenerģijas cena neietver obligāto iepirkumu komponentes un Sistēmas pakalpojumu tarifus, ko Pircējs apmaksā papildus saskaņā ar šī Līguma noteikumiem.

3.5.Norēķini par elektroenerģiju notiek reizi mēnesī par Pircēja faktiski patērēto elektroenerģijas apjomu, atbilstoši elektroenerģijas komercuzskaites mēraparātu rādījumiem.

3.6. Elektroenerģijas komercuzskaites mēraparātu lietošanas kārtība, un ar to saistītie jautājumi, tiek noteikta Sistēmas pakalpojumu līgumā.

3.7. Katra mēneša 1.datumā Pircējs nolasa elektroenerģijas komercuzskaites mēraparātu rādījumus – iepriekšējā mēneša patēriņu un summāro patēriņu, un ne vēlāk par mēneša trešo darba dienu, paziņo Pārdevējam uz e-pastu klienti@geton.lv

 3.8. Līdz kārtējā mēneša 10.datumam Pārdevējs iesniedz Pircējam rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem. Puses vienojas, ka Pārdevējs var iesniegt Pircējam elektroniski sagatavotu rēķinu, nosūtot to uz e-pasta adresi dome@rucava.lv. Pārdevēja izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

3.9. Pircējs samaksā rēķinu 30 (trīsdesmit) dienu laikā pēc tā saņemšanas. Rēķina apmaksas datums ir naudas ieskaitīšanas diena Pārdevēja bankas kontā.

3.10. Elektroenerģijas komercuzskaites mēraparātu rādījumu savlaicīgas nepaziņošanas gadījumā, Pircējs apmaksā rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa;

3.11. Pircējs nekavējoties informē Pārdevēju, ja līdz kārtējā mēneša 10.datumam nav saņemts rēķins par iepriekšējā mēnesī patērēto elektroenerģiju.

3.12. Ja Pārdevējs līdz kārtējā mēneša 15.datumam nav saņēmis paziņojumu no Pircēja par rēķina nesaņemšanu, tiek uzskatīts, ka Pircējs savlaicīgi saņēmis rēķinu un viņam nav pretenziju pret rēķinā norādītajiem datiem.

4. Pušu savstarpējās saistības

4.1. Puses apņemas ievērot Elektroenerģijas tirgus likuma, Enerģētikas likuma, Ministru kabineta 2014.gada 21.janvāra noteikumus Nr.50 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.

4.2. Puses apņemas neizpaust un neizplatīt trešajām personām, bez otras Puses piekrišanas, Līguma izpildes gaitā iegūtu informāciju.

4.3. Piegādājamās elektroenerģijas daudzums un objekti var mainīties atkarībā no Pircēja vajadzībām (Pircējs patur tiesības atkarībā no faktiskajām vajadzībām iegādāties mazāku vai lielāku elektroenerģijas apjomu atbilstoši faktiskajam patēriņam).

4.4. Elektroenerģiju patērējošie objekti var tikt izslēgti no Līguma, tikai Pusēm par to rakstiski vienojoties, un līdz ar to, mainoties iegādātajam elektroenerģijas daudzumam, Pircējam netiek noteiktas soda sankcijas samazinājuma gadījumā.

4.5. Ja Pircējs vēlās pirkt elektroenerģiju citos objektos, kas nav norādīti Līguma 1.2.punktā, Pircējs par to informē Pārdevēju. Šādā gadījumā Puses noslēdz rakstisku vienošanos par objekta iekļaušanu Līgumā pēc tam, kad Pārdevējs ir saņēmis Pircēja paziņojumu. Attiecības ar sistēmas operatoru Pircējs risina atsevišķi.

4.6. Pircējs apņemas:

4.6.1. Noslēgt līgumu ar Sistēmas operatoru par sistēmas pakalpojumiem Līguma 1.2.punktā norādītajās adresēs un veikt atbilstošu sistēmas lietošanas tarifu apmaksu, atbilstoši Latvijas Republikas normatīvajiem aktiem;

4.6.2. 10 (desmit) darba dienu laikā rakstveidā informēt Pārdevēju par sava statusa, adreses, e-pasta adreses un citu rekvizītu maiņu, kā arī par īpašumā esošo objektu, kuriem tiek piegādāta elektroenerģija, īpašuma vai lietošanas tiesību maiņu;

4.6.3. Ar savu darbību neradīt elektroenerģijas kvalitātes pazemināšanos, kas traucē citu lietotāju vai sistēmas operatora elektroietaišu normālu darbu;

4.6.4. Organizēt savu elektroietaišu kvalificētu apkalpošanu un nodrošināt to tehnisko stāvokli, atbilstoši elektroietaišu tehniskās ekspluatācijas un elektrodrošības noteikumu prasībām.

4.6.5. Pircējam ir pienākums pilnā apjomā apmaksāt Pārdevēja izrakstītos rēķinus Līgumā minētajā termiņā. Rēķina apmaksas datums ir pilnas rēķinā norādītās maksājuma summas pārskaitīšanas diena norādītajā Pārdevēja bankas kontā.

4.7. Pircēja tiesības

4.7.1 Saņemt no Pārdevēja elektroenerģiju nepārtraukti visā Līguma darbības laikā par Līguma 3.1.punktā noteiktajām cenām;

4.7.2. Saņemt balansēšanas pakalpojumu normatīvajos aktos noteiktajā kārtībā;

4.7.3. Saņemt no Pārdevēja normatīvajos aktos noteikto informāciju, kas saistīta ar elektroenerģijas pārdošanu Pircējam.

4.8. Pārdevējs apņemas:

4.8.1. Pārdot Pircējam elektroenerģiju nepārtraukti visā Līguma darbības laikā par Līguma 3.1.punktā noteiktajām cenām;

4.8.2. Līguma izpildes nodrošināšanai, sadarboties ar Sistēmas operatoru, kura tīklam ir pieslēgtas Pircēja elektroietaises, un pa kuru tiek piegādāta Pārdevēja saražotā elektroenerģija;

4.8.3. Līguma noteiktajā termiņā iesniegt Pircējam rēķinu par iepriekšējā mēnesī patērēto elektroenerģiju, rēķinā ietver maksu par Sistēmas pakalpojumiem un palīgpakalpojumiem, kā arī par obligātā iepirkuma komponentēm tādā pašā apmērā, kāds tas būtu, ja Sistēmas operators Pircējam piestādītu atsevišķu rēķinu. Informācija par sistēmas pakalpojumiem rēķinā izdalāma atsevišķi.

4.8.4. 10 (desmit) darba dienu laikā rakstveidā informēt Pircēju par sava statusa, firmas, adreses un citu rekvizītu maiņu.

4.9. Pārdevēja tiesības

4.9.1. Pārdevējam ir tiesības saņemt samaksu par Pircējam pārdoto elektroenerģiju atbilstoši līgumā noteiktajai kārtībai.

4.9.2.Elektroenerģijas tirdzniecību pārtraukt tikai ārkārtas gadījumos, ja tirdzniecības pārtraukumi radušies nepārvaramas varas rezultātā.

4.9.3.Pārdevējam ir tiesības piesaistīt iepirkumā norādītos apakšuzņēmējus, veikt apakšuzņēmēju nomaiņu, ievērojot nosacījumus, ko paredz Publisko iepirkuma likuma 62.pants.

5. Pušu atbildība

5.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.2. Rēķinu apmaksas kavējuma gadījumā Pircējs par katru nokavēto apmaksas dienu maksā Pārdevējam līgumsodu 0,01% (nulle komats nulle viens procents) apmērā no laikā nesamaksātās rēķina summas, bet ne vairāk kā 10 % (desmit procenti) no nesamaksātā rēķina kopsummas.

5.3. Pārdevējs nav atbildīgs Pircējam par to, ka tam nav iespējams pārdot elektroenerģiju, ja Pircējam nav spēkā esoša Sistēmas pakalpojumu līguma vai Sistēmas operators nesniedz Pircējam sistēmas pakalpojumus no Pārdevēja neatkarīgu iemeslu dēļ.

6. Domstarpības un strīdi

6.1. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti pārrunu ceļā, un to atrisinājums tiek noformēts rakstveidā.

6.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvo aktu vai saistošo starptautisko tiesību normu noteiktajā kārtībā.

7. Nepārvarama vara

7.1.Puses nav atbildīgas par Līgumā noteikto saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā pēc Līguma parakstīšanas, kurus nebija iespējams ne paredzēt, ne novērst (dabas katastrofas, stihiskas nelaimes, epidēmijas, avārijas, uguns nelaime, militārās akcijas vai blokāde, kā arī varas un pārvaldes institūciju rīcība, normatīvo aktu pieņemšana un stāšanās spēkā, kas būtiski ierobežo un aizskar Pušu tiesības un ietekmē uzņemtās saistības).

7.2. Puse, kura nevar izpildīt Līgumā noteiktās saistības nepārvaramas varas vai ārkārtēja rakstura apstākļu dēļ, nekavējoties par to paziņo otrai Pusei, kā arī nosūta izziņu, kuru izsniegušas kompetentas iestādes un, kura satur minēto apstākļu raksturojumu un apstiprinājumu. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamata.

7.3. Ja šie apstākļi turpinās ilgāk nekā 1 (vienu) mēnesi, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus.

8. Līguma laušana un grozīšana

8.1. Pusēm ir tiesības jebkurā laikā vienpusēji izbeigt Līgumu, par to vismaz 1 (vienu) mēnesi iepriekš rakstiski brīdinot otru Pusi.

8.2. Jebkurā no gadījumiem, kad Puse atkāpjas no Līguma saskaņā ar Līguma 8.1.punktu, Pircējs apmaksā Pārdevēja izrakstītos rēķinus par saņemto elektroenerģiju līdz Līguma izbeigšanās brīdim.

8.3. Līgumu var grozīt, papildināt vai izbeigt, Pusēm vienojoties, kā arī tiesas ceļā Latvijas Republikas normatīvajos aktos paredzētajā kārtībā. Būtiski Līguma grozījumi pieļaujami ievērojot Publiskā iepirkuma likuma 61.pantā noteikto.

9. Vispārējie noteikumi

9.1. Līgums stājas spēkā ar tā parakstīšanas brīdi un ir spēkā līdz Līguma 2.1.punktā noteiktajam termiņam.

9.2. Līguma darbība attiecībā uz kādu konkrētu Pircēja objektu tiek izbeigta, Pusēm rakstiski vienojoties. Par Līguma darbības pārtraukšanu attiecībā uz kādu konkrētu objektu Pircējs rakstiski informē Pārdevēju vienu mēnesi iepriekš.

9.3. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie Pircēja, bet otrs – pie Pārdevēja. Abiem Līguma eksemplāriem ir vienāds juridisks spēks.

9.4. Atklāta konkursa nolikums, Pārdevēja iesniegtais piedāvājums un līguma pielikumi ir šā līguma neatņemamas sastāvdaļas.

9.5. Līgumam tā parakstīšanas brīdī tiek pievienoti šādi pielikumi:

 1.pielikums - Tehniskais piedāvājums uz 3 lpp;

 2.pielikums - Finanšu piedāvājums   uz 2 lpp;

 3.pielikums - Kvalifikācijas apliecinājums uz 2 lpp;

 10. Pušu rekvizīti un paraksts

|  |  |
| --- | --- |
| Pircējs: | Tirgotājs: |
| Rucavas novada dome | Geton Energy SIA |
| 90000059230 | 40103642991 |
| "Pagastmāja", Rucava, Rucavas pag., Rucavas nov., LV-3477 | Adrese:Dārzciema 60, Rīga, LV-1073 |
| Bankas konta numurs:LV30HABA0551019765652 | Bankas konta numurs: xxxxxxxxxxxxxx |
| Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Jānis VeitsPriekšsēdētājs | Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_ Kristaps Muzikants Pārdošanas vadītājs |

1. **Pielikums 12.04.2018. līgumam starp**

**Rucavas novada dome un Geton Energy SIA**

**Tehniskais piedāvājums**

“Geton Energy” SIA, 40103642991 atklāta konkursa „Elektroenerģijas piegāde Rucavas novada pašvaldības vajadzībām” (Iepirkuma identifikācijas Nr. RND/2018/01) ietvaros, piedāvā piegādāt elektroenerģiju, atbilstoši Tehniskai specifikācijai:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p.k. | Objekta nosaukums | Objekta pilna adrese | Ievada aizsardzības automāta strāvas lielums (A) | Atļautā slodze (kW) | Fāžu skaits | Tarifs | Vidējais patēriņš gadā (kWh) |
| Rucavas novada dome – iestāžu plānotais elektroenerģijas patēriņš 12 mēnešiem |
| 1. | KATLU MĀJA  | ‘’Sudrabi’’, Rucava, Rucavas pagasts, Rucavas novads  | 16 | 8 | 3 | T-6 | 900 |
| 2. | CENTRA APGAISMOJUMS | ‘’Centra dzirnavas’’ Rucava, Rucavas pagasts, Rucavas novads., | 20 | 3 | 1 | T-9 | 3556 diena,9980 nakts |
| 3. | DZĪVOKLIS  | ‘’Miesnieki’’, Rucava, Rucavas pagasts, Rucavas novads., | 16 | 3 | 1 | T-4 | 156 |
| 4. | NOVADA DOMES DARBNICAS | ‘’Dzirnas’’, Rucava, Rucavas pagasts, Rucavas novads | 32 | 16 | 3 | T-6 | 8200 |
| 5. | RUCAVAS PAMATSKOLA | ‘’Rucavas pamatskola’’, Rucava, Rucavas pagasts, Rucavas novads., | 125 | 62.5 | 3 | T-6 | 78656 |
| 6. | RUCAVAS PAGASTMĀJA | ‘’Pagastmāja’’, Rucava, Rucavas pagasts, Rucavas novads | 63 | 30 | 3 | T-6 | 2000 |
| 7. | BĒRNUDĀRZS ‘’Zvaniņš’’ | ‘’Zvaniņš’’, Rucava, Rucavas pagasts, Rucavas novads | 100 | 50 | 3 | T-6 | 35068 |
| 8. | TŪRISMA INFORMĀCIJAS CENTRS | ‘’Autostacija’’, Rucava, Rucavas pagasts, Rucavas novads  | 25 | 12.5 | 1 | T-4 | 3512 |
| 9. | ĶĀĶIŠĶES ĢIMENES CENTRS | ‘’Birztalas’’, Ķāķišķe, Rucavas pagasts, Rucavas novads | 20 | 16 | 3 | T-6 | 2596 |
| 10. | POLICIJAS IECIRKNIS | Centra dzirnavas ,Rucavas pagasts Rucavas novads | 20 | 10 | 3 | T-6 | 4320 |
| 11. | LĪVANU MĀJU IELAS APGAISMOJUMS  | ‘’Pie Rasiņām’’ Rucava, Rucavas pagasts, Rucavas novads., | 25 | 12.5 | 3 | T-9 | 1204 diena3588 nakts |
| 12. | KANALIZĀCIJAS SŪKŅU STACIJA Nr.11682 | ‘’Pie Baseiniem’’, Rucava, Rucavas pagasts, Rucavas novads | 20 | 10 | 3 | T-6 | 2100 |
| 13. | ŪDENSSŪKNIS ’’Zundēs’’ | ‘’Zundes’’, Rucava, Rucavas pagasts, Rucavas novads  | 40 | 20 | 3 | T-6 | 22184 |
| 14. |  DIVSTĀVU ĒKA ‘’Sudrabos’’ | ‘’Sudrabi’’, Rucava, Rucavas pagasts, Rucavas novads | 32 | 16 | 3 | T-6 | 560 |
| 15. | KAPLIČA | ‘’Centra kapi’’, Rucava, Rucavas pagasts, Rucavas novads | 20 | 10 | 3 | T-6 | 850 |
| 16. | NIEDRU APSTRĀDE ‘’Robežsargos’’ | ‘’Robežsargi’’, Rucava, Rucavas pagasts, Rucavas novads  | 63 | 32 | 3 | T-6 | 1784 |
| 17. | PĀRSŪKNĒTAVA ‘’Purenēs’’ | ‘’Purenes’’, Rucava, Rucavas pagasts, Rucavas novads | 25 | 12.5 | 3 | T-6 | 35228 |
| 18. | RUCAVAS CENTRA ĀRĒJAIS APGAISMOJUMS  | ‘’Centra apgaismojums’’, Rucava, Rucavas pagasts, Rucavas novads | 25 | 12.5 | 3 | T-9 | 1380 diena4584 nakts |
| 19. | ŪDENS SŪKNIS ĶĀĶIŠĶĒ | ‘’Kumelites’’, Rucava, Rucavas pagasts, Rucavas novads | 20 | 10 | 3 | T-9 | 3840 diena3240 nakts |
| 20. | NOTEKŪDEŅU ATTĪRĪŠANAS IETAISES | ‘’Attīrīšanas stacija’’, Rucava, Rucavas pagasts, Rucavas novads | 25 | 10 | 3 | T-6 | 30048 |
| 21. | KANALIZĀCIJAS SŪKŅU STACIJA Nr.2 | ‘’Pagastmāja’’, Rucava, Rucavas pagasts, Rucavas novads | 20 | 10 | 3 | T-6 | 2000 |
| 22. | DZĪVOKLIS “MIESNIEKI” | ‘’Miesnieki’’, Rucava, Rucavas pagasts, Rucavas novads | 16 | 3 | 1 | T-1 | 350 |
| 23. | ’’DZINTARVĒJI’’ māja Papē  | ‘’Dzintarvēji’’, Pape, Rucavas pagasts, Rucavas novads | 16 | 3 | 1 | T-1 | 2840 |
| 24. | PAPES STĀVLAUKUMS | ‘’Papes stāvlaukums’’, Pape, Rucavas pagasts, Rucavas novads | 10 | 5 | 3 | T-6 | 4800 |
| 25. | LIEDAGI 24 | ‘’Liedagi’’ dz.24, Rucava, Rucavas pagasts, Rucavas novads | 16 | 3 | 1 | T-1 | 350 |
| 26. | DZĪVOJAMĀ MĀJA “SKAISTKALNI” | “Skaistkalni”, Rucavas pagasts, Rucavas novads | 25 | 12,5 | 3 | T-1 | 2000 |
| 27. | PAPES NOVĒROŠANAS TORNIS | Pape, Rucavas pagasts, Rucavas novads | 125 | 62,5 | 3 | T-6 | 3090 |
|  |  |  |  |  |  | Kopā: | 274964 |
| Dunikas pagasta pārvalde – iestāžu plānotais elektroenerģijas patēriņš 12 mēnešiem |
| 28. | DZĪVOJAMĀ MĀJA ‘’Birzes’’ koridori | ‘’Birzes’’, Sikšņi, Dunikas pag. Rucavas novads | 20 | 4 | 3 | T-1 | 1700 |
| 29. | ŪDENSSŪKNIS ‘’Brūni’’ | ’’Brūni’’, Sikšņi, Dunikas pag. Rucavas novads | 32 | 16 | 3 | T-6 | 6000 |
| 30. | ŪDENSSŪKNIS ‘’Grantskalniņi’’ | ‘’Grantskalniņi’’, Sikšņi, Dunikas pag. Rucavas novads | 25 | 12.5 | 3 | T-6 | 1500 |
| 31. | KATLU MĀJA ‘’Bērziņi’’ | ‘’Bērziņi’’, Sikšņi, Dunikas pag. Rucavas novads | 25 | 12.5 | 3 | T-6 | 3000 |
| 32. | BĒRNUDĀRZS ‘’Purenīte’’ | ‘’Purenītes’’, Sikšņi, Dunikas pag. Rucavas novads | 40 | 20 | 3 | T-6 | 20800 |
| 33. | DZĪVOJAMĀ MĀJA ‘’Ziediņi’’ | ‘’Ziediņi’’, Sikšņi, Dunikas pag. Rucavas novads | 20 | 4 | 1 | T-4 | 200 |
| 34. | ATTĪRĪŠANAS IEKĀRTA  | Sikšņi, Dunikas pag. Rucavas novads | 20 | 10 | 3 | T-6 | 1500 |
| 35. | ĀRĒJAIS APGAISMOJUMS  | Sikšņi, Dunikas pag. Rucavas novads | 20 | 10 | 3 | T-9 | 2400 diena3600 nakts |
| 36. | SIKŠŅU PAMATSKOLA | Sikšņi, Dunikas pag. Rucavas novads | 200 | 100 | 3 | T-6 | 58 655 |
|  |  |  |  |  |  | Kopā: | 99 355 |
|  |  |  |  |  | Pavisam kopā12 mēnešiem | 374319 |

1. Kopējais prognozējamais elektroenerģijas piegādes daudzums 3 gadiem (36 mēnešiem):

 **1 122 957 kWh.**

Piegādājamās elektroenerģijas daudzums un objekti var mainīties atkarībā no pasūtītāja vajadzībām (Pasūtītājs patur tiesības atkarībā no faktiskajām vajadzībām iegādāties mazāku vai lielāku elektroenerģijas apjomu atbilstoši faktiskajam patēriņam).

1. **Pielikums 12.04.2018. līgumam starp**

**Rucavas novada dome un Geton Energy SIA**

FINANŠU PIEDĀVĀJUMS

Iepirkumam „Elektroenerģijas piegāde Rucavas novada pašvaldības vajadzībām” (Iepirkuma identifikācijas Nr. RND/2018/01)

1. IESNIEDZA

|  |  |
| --- | --- |
| Pretendenta nosaukums | Rekvizīti |
| “Geton Energy” SIA | Reģ.Nr. 40103642991Adrese Dārzciema iela 60, Rīga, LV-1073Banka, kods MARALV22Konta Nr. LV68MARA2041000031815Tālrunis +371 2 000 50 95Fakss - e-pasta adrese klienti@geton.lv  |

2. KONTAKTPERSONA

|  |  |
| --- | --- |
| Amats, vārds, uzvārds | Pārdošanas vadītājs, Kristaps Muzikants |
| Tālrunis | +371 2 000 50 95 |
| Fakss | - |
| e-pasta adrese | Kristaps.muzikants@geton.lv |

3. PIEDĀVĀJUMS

3.1. Mēs piedāvājam Jums piegādāt elektroenerģiju, saskaņā ar iepirkuma nosacījumiem noteiktajā laika periodā bez ierobežojumiem.

3.2. Mūsu piedāvājums ir:

|  |  |  |  |
| --- | --- | --- | --- |
| Laikazona (0,4kV) | Cena par vienu vienību (EUR/kWh) bez PVN | Nepieciešamais piegādes daudzums kWh (36 mēnešiem) | Summa EUR(bez PVN) |
| Diennakts vienas laika zonas patēriņš T1,T4,T6 |  0.03856  | 1010841 | 38978.03 |
| Dienas stundu zonas patēriņš T-9 |  0.04479  | 37140 | 1663.50 |
| Nakts un nedēļas nogales stundu zonas patēriņš T-9 |  0.03172  | 74976 | 2378.24 |
|  | Kopā: | 1 122 957 | 43019.77 |
|  | 21 %PVN |   | 9034.15 |
|  | Summa EUR kopā ar PVN |   | 52053.92 |

4. Cena, par kādu piegādātājs pārdod un pasūtītājs pērk elektroenerģiju, atbilstoši piegādātāja iesniegtajam finanšu piedāvājumam (Līguma 2.pielikums) ir šāda:

4.1.1. dienas zonā (T9) (darba dienās no plkst.07:00 līdz plkst.23:00) - 0.04479 EUR/kWh;

4.1.2. nakts un nedēļas nogale (T9) (darba dienās no plkst.23:00 līdz plkst.07:00 un sestdienās un svētdienās visu diennakti) - 0.03172 EUR/kWh;

4.1.3. viena laika zona (T1,T4,T6) (visu diennakti visas dienas) - 0.03856 EUR/kWh.

5.1. Apliecinām, ka esam pilnībā iepazinušies ar atklāta konkursa dokumentiem (tajā skaitā ar Līguma projektu), piekrītam visiem iepirkuma noteikumiem, tie ir skaidri un saprotami, iebildumu un pretenziju pret tiem nav.

5.2. Apliecinām, ka šajā piedāvājuma cenā pilnībā esam iekļāvuši visas paredzētās izmaksas. Elektroenerģijas cena:

* neietver obligāto iepirkumu komponentes un sistēmas pakalpojumu tarifus, ko Pasūtītājs apmaksā saskaņā ar elektroenerģijas sistēmas operatoru noslēgtā sistēmas pakalpojumu līguma noteikumiem;
* ietver balansēšanas pakalpojuma cenu, rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību;
* ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.

5.3. Apliecinām, ka spējam nodrošināt tehniskajā specifikācijā norādītos objektus ar tiem nepieciešamās elektroenerģijas apjomiem.

5.4. Piegādātā elektroenerģija atbilst Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā un citos Latvijas Republikas normatīvajos aktos, kas ir spēkā attiecīgās darbības veikšanas brīdī, noteiktajām prasībām.

5.5. Apliecinām, ka visa piedāvājumā iesniegtā informācija ir patiesa.

5.6. Apliecinām, ka nav tādu apstākļu, kuri liegtu mums piedalīties iepirkuma procedūrā un pildīt konkursa nolikumā pretendentam norādītās prasības.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: | Kristaps Muzikants, Pārdošanas vadītājs |
| Pretendenta nosaukums: | “Geton Energy” SIA |
| Datums | 12.04.2018 |

1. **Pielikums 12.04.2018. līgumam starp**

**Rucavas novada dome un Geton Energy SIA**

Kvalifikācijas apliecinājums

Iepirkumam „Elektroenerģijas piegāde Rucavas novada pašvaldības vajadzībām”

(Iepirkuma identifikācijas Nr. RND/2018/01)

Pretendents: (Geton Energy, SIA, 40103642991, Dārzciema iela 60, Rīga, LV-1073), apliecina, ka:

1. tas saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā.

 Elektroenerģijas tirgotāju reģistra informācija

|  |  |  |  |  |
| --- | --- | --- | --- | --- |
| Reģistrācijas numurs | Komersanta nosaukums | Reģistrācijas numurs komercreģistrā | Juridiskā adrese | Reģistrācijas datums |
| ET0051 | Geton Energy, SIA | 40103642991 | Dārzciema iela 60, Rīga, LV-1073 | 14.03.2013 |

2) tam ir spēkā esoši līgumi ar elektroenerģijas sistēmas operatoriem par sistēmas pakalpojumu izmantošanu:

|  |  |  |
| --- | --- | --- |
| Sistēmas operators | Līguma numurs | Līguma slēgšanas datums |
| AS “Sadales tīkls” | KS-2014-LV6 | 03.07.2013 |
| AS “Augstsprieguma tīkls” – Balansēšanas līgums | KS-2017-LV12 | 19.12.2017 |
| AS “Augstsprieguma tīkls” – Sistēmas lietošanas līgums | KS-2017-LV13 | 19.12.2017 |

3) iepriekšējo 3 (trīs) gadu periodā (2015., 2016., 2017.g.), pirms Konkursa izsludināšanas brīža (vai īsākā, ja Pretendents reģistrēts vēlāk), tam ir ne mazāk kā viena gada pieredze elektroenerģijas mazumtirdzniecībā, un tam ir spēkā esoši elektroenerģijas tirdzniecības līgumi ar vismaz 5 (piecām) personām, kam katra elektroenerģijas patēriņa apjoms sasniedz vismaz 350 MWh gadā :

|  |  |  |  |
| --- | --- | --- | --- |
| Nr.p.k. | Juridiskās personas nosaukums | Līguma darbības termiņš | Kontaktinformācija |
| 1. | Bauskas novada administrācija | 31.12.2017 | dome@bauska.lv |
| 2. | Cēsu novada pašvaldība | 30.11.2017 | dome@cesis.lv  |
| 3. | Zemkopības ministrijas nekustamie īpašumi VSIA | 31.07.2019 | info@zmni.lv |
| 4. | SKONTO PLAN LTD SIA | 30.06.2018 | info@skontoplan.lv |
| 5. | SKONTO PREFAB SIA | 30.07.2018 | info@skontoprefab.lv  |

4) pretendenta realizētās elektroenerģijas kopējais apjoms par fiksētu cenu vismaz vienā no 3 (trīs) iepriekšējiem gadiem pirms Konkursa izsludināšanas brīža ir sasniedzis vismaz 1000 MWh.

|  |  |  |  |  |  |
| --- | --- | --- | --- | --- | --- |
| Gads | Juridiskās personas nosaukums | Līguma numurs | Līguma darbības termiņš | Realizētās elektroenerģijas apjoms | Kontaktinformācija |
| 2017 | Cēsu novada pašvaldība | 0135-2016 | 30.11.2017 | 4 056 000 | dome@cesis.lv  |

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: | Kristaps Muzikants, Pārdošanas vadītājs |
| Pretendenta nosaukums: | “Geton Energy” SIA, 40103642991 |
| Datums | 12.04.2018 |